
1. Pakalpojuma/projekta apraksts
	Pakalpojuma/projekta nosaukums:
	“Klīniskais audits par veiktajām pacientu rehospitalizācijām reģionālajās psihiatriskajās slimnīcās”, ID Nr. NPVC/P/2026/13

	Pakalpojuma/projekta apraksts:


	Veicams klīniskais audits, kura mērķis ir sistemātiski izvērtēt pacientu rehospitalizācijas gadījumus reģionālajās psihiatriskajās slimnīcās. Audita mērķis ir identificēt biežākos rehospitalizācijas iemeslus, izvērtēt klīniskās prakses atbilstību vadlīnijām un rekomendācijām, kā arī konstatēt iespējamos sistēmiskos faktorus, kas veicina atkārtotu stacionēšanu. Iegūtie rezultāti tiks izmantoti, lai pilnveidotu ārstēšanas un pēcaprūpes plānošanu, stiprinātu ambulatorās aprūpes nepārtrauktību un mazinātu klīniski nepamatotu vai novēršamu rehospitalizāciju risku.

	Sasniedzamais rezultāts un nodevums:
	Sasniedzamais rezultāts: Iegūts visaptverošs izvērtējums par pacientu rehospitalizācijas tendencēm, to ietekmējošajiem faktoriem un ārstēšanas pēctecību reģionālajās psihiatriskajās slimnīcās.

Nodevums: Sagatavots audita ziņojums ar analizētiem iegūtajiem datiem, identificētajām problēmām un priekšlikumiem turpmākai aprūpes procesa pilnveidei.


2. Eksperta darba uzdevumi

	Darba uzdevumi rezidentam psihiatrijas specialitātē
	Analizēt nejaušināti atlasīto pacientu anonimizētās sākotnējās hospitalizācijas un rehospitalizācijas epikrīzes atbilstoši audita metodoloģijai un noteiktajiem kritērijiem; Iegūt un strukturēti ievadīt informāciju standartizētā Excel datu vākšanas lapā, apkopojot informāciju par izrakstīšanās procesa dokumentēšanu, turpmākās ārstēšanas un aprūpes plānošanu, medikamentozo terapiju un rekomendācijām rīcībai krīzes gadījumā, kā arī klasificējot rehospitalizācijas klīniskos iemeslus un iespējamos klīniskos, ārstēšanas, organizatoriskos un sociālos faktorus, kas varētu būt veicinājuši rehospitalizāciju; Identificēt nepilnīgu vai neskaidru informāciju, pārbaudīt ievadīto datu pilnīgumu un precizēt neskaidros jautājumus atbilstoši noteiktajai kārtībai, konsultējoties ar audita komandas klīnicistu; Sadarbībā ar Metodiskās vadības institūcijas psihiatrijas jomā (MVI) koordinatoriem piedalīties datu apkopošanā, aprakstošajā analīzē un rezultātu apraksta sagatavošanā; Piedalīties audita gala ziņojuma pārskatīšanā un audita rezultātu prezentēšanā. Uzdevumu veikšanai rezidentam psihiatrijas specialitātē nepieciešama:
· Medicīniskā izglītība un studijas psihiatrijas rezidentūrā.

· Zināšanas psihiatrijā un prasme analizēt psihiatrisko medicīnisko dokumentāciju.

· Prasme izvērtēt pacientu ārstēšanas, izrakstīšanās plānošanas un turpmākās aprūpes dokumentēšanu.
· Prasme strukturēti apkopot un analizēt iegūtos datus, izmantojot Microsoft Excel.

· Prasme interpretēt iegūtos datus, formulēt uz rezultātiem balstītus secinājumus un priekšlikumus ārstēšanas un aprūpes kvalitātes pilnveidei.

· Prasme strukturēti prezentēt audita rezultātus.


3. Prasības ekspertam
Iesniedzot pieteikumu dalībai cenu aptaujā, pretendents apliecina, ka viņam ir atbilstoša izglītība, pietiekama kvalifikācija, zināšanas un prasmes noteikto darba uzdevumu veikšanai. Iegūtās izglītības apliecināšanai, pretendents iesniedz savu CV.
4. Cenu piedāvājums

Cenu piedāvājums tiek pieprasīts cenu aptaujas ietvaros, lai noslēgtu attiecīgu uzņēmuma līgumu. Uzaicinājums iesniegt piedāvājumu tiek izsūtīts iespējamajiem pretendentiem, kā arī informācija par cenu aptauju tiek publicēta NPVC mājas lapā, sadaļā “Iepirkumi”: https://npvc.lv/par-mums/iepirkumi/ 

 Līgums tiks slēgts ar vienu izvēlēto ekspertu, kurš atbilst izvirzītajām prasībām un ir piedāvājis zemāko pakalpojuma cenu par 1 darba stundu.
Tiek plānots slēgt uzņēmuma līgumu ar termiņu līdz 15.12.2026., paredzot samaksu par sniegtajiem pakalpojumiem, saskaņā ar piedāvāto darba stundas likmi, t.sk., darba ņēmēja un darba devēja nodokļus. Plānotais darba stundu skaits: 110 h.
	Eksperta pozīcija
	Cena EUR bez PVN/h

	Rezidenta psihiatrijas specialitātē pakalpojumi
	


Piedāvājums cenu aptaujā (aizpildīta pieteikuma forma, cena EUR bez PVN/h un CV) iesniedzams līdz 2026. gada 26. oktobrim (ieskaitot), parakstīts ar drošu elektronisko parakstu, nosūtot to uz e-pastu: liene.busa@npvc.lv.
	Pretendenta vārds, uzvārds
	

	Datums, paraksts
	DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

